|  |  |
| --- | --- |
| OPĆINA TOVARNIK  | Prilog 10: **Prijedlog Ugovora o koncesiji i cijena za odvoz otpada**  |
| Predmet koncesije: | JAVNA USLUGA SAKUPLJANJA KOMUNALNOG OTPADA NA PODRUČJU OPĆINE TOVARNIK  |

Po izvršnosti Odluke o davanju koncesije za obavljanje javne usluge sakupljanja komunalnog otpada na području Općine Tovarnik, od dd.mm.gggg. godine (KLASA:, URBROJ:), a temeljem iste

OPĆINA TOVARNIK , A. G. Matoša 2, 32249 Tovarnik , OIB: 38906942564 koju zastupa Općinski načelnik Anđelko Dobročinac, dipl.ing. (u daljnjem tekstu: davatelj koncesije)

i

(naziv, sjedište i OIB odabranog ponuditelja), kojeg zastupa (ime i prezime te funkcija osobe ovlaštene za zastupanje odabranog ponuditelja), (u daljnjem tekstu: koncesionar) zaključili su:

**U G O V O R**

**o davanju koncesije za obavljanje javne usluge sakupljanja komunalnog otpada na području Općine Tovarnik**

**PREDMET UGOVORA O KONCESIJI**

**Članak 1.**

1. Ovim ugovorom o davanju koncesije za obavljanje javne usluge sakupljanja komunalnog otpada na području Općine Tovarnik (u daljnjem tekstu: ugovor) utvrđuju se međusobna prava i obveze između davatelja koncesije i koncesionara, a koje proizlaze iz naslova dodjele koncesije za obavljanje javne usluge sakupljanja komunalnog otpada na području Općine Tovarnik, (u daljnjem tekstu: koncesija).
2. Ugovorne strane su suglasne da je predmet ovog ugovora obavljanje javne usluge sakupljanja komunalnog otpada (dalje u tekstu javna usluga) na području pružanja javne usluge (Općina Tovarnik) putem spremnika od pojedinog korisnika, i to na mjestu primopredaje te prijevoz i predaja tog otpada osobi ovlaštenoj za obradu takvog otpada.
3. Ugovorne strane su suglasne da javna usluga iz stavka 2. ovog članka uključuje sljedeće usluge:
4. uslugu prikupljanja na lokaciji obračunskog mjesta korisnika usluge
5. miješanog komunalnog otpada,
6. biootpada,
7. reciklabilnog komunalnog otpada i
8. glomaznog otpada jednom godišnje te
9. uslugu preuzimanja otpada u reciklažnom dvorištu i mobilnom reciklažnom dvorištu i
10. uslugu prijevoza i predaje otpada ovlaštenoj osobi.

**POJMOVI**

**Članak 2.**

1. Pojedini pojmovi koji se koriste u ovom ugovoru o koncesiji imaju sljedeće značenje:
* **Biootpad** je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz prehrambene industrije (članak 4. stavak 1. točka 3. Zakona o gospodarenju otpadom);
* **Biorazgradivi otpad** je svaki otpad ili dio otpada koji podliježe anaerobnoj ili aerobnoj razgradnji, kao što je otpad iz vrtova, otpad od hrane te papir i karton (članak 4. stavak 1. točka 5. Zakona o gospodarenju otpadom);
* **Davatelj javne usluge** je pravna ili fizička osoba – obrtnik, koja temeljem koncesije dodijeljene odlukom predstavničkog tijela jedinice lokalne samouprave, pruža javnu uslugu koja je predmet ove koncesije;
* **Davatelj koncesije** je tijelo javne vlasti, odnosno pravna osoba koja je, sukladno odredbama Zakona o koncesiji i posebnih zakona, nadležna za davanje koncesije, u ovom slučaju je to Općina Tovarnik
* **Djelatnost sakupljanja otpada** je djelatnost koja uključuje postupak sakupljanja otpada i postupak sakupljanja otpada u reciklažno dvorište (članak 4. stavak 1. točka 11. Zakona o gospodarenju otpadom);
* **Glomazni otpad** je otpadni predmet ili tvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada te je u Katalogu otpada označen kao 20 03 07 (članak 4. stavak 1. točka 19. Zakona o gospodarenju otpadom);
* **Gospodarenje otpadom** su djelatnosti sakupljanja, prijevoza, oporabe uključujući razvrstavanje i zbrinjavanja otpada, uključujući nadzor nad obavljanjem tih djelatnosti, nadzor i mjere koje se provode na lokacijama na kojima se zbrinjavao otpad, te radnje koje poduzimaju trgovac otpadom i posrednik u gospodarenju otpadom;
* **Komunalni otpad** je miješani komunalni otpad i odvojeno sakupljeni otpad iz kućanstava, uključujući papir i karton, staklo, metal, plastiku, biootpad, drvo, tekstil, ambalažu, otpadnu električnu i elektroničku opremu, otpadne baterije i akumulatore te glomazni otpad, uključujući madrace i namještaj te miješani komunalni otpad i odvojeno sakupljeni otpad iz drugih izvora, ako je taj otpad sličan po prirodi i sastavu otpadu iz kućanstva, ali ne uključuje otpad iz proizvodnje, poljoprivrede, šumarstva, ribarstva i akvakulture, septičkih jama i kanalizacije i uređaja za obradu otpadnih voda, uključujući kanalizacijski mulj, otpadna vozila i građevni otpad, pri čemu se ovom definicijom ne dovodi u pitanje raspodjela odgovornosti za gospodarenje otpadom između javnih i privatnih subjekata (članak 4. stavak 1. točka 20. Zakona o gospodarenju otpadom);
* **Koncesionar** je pravna ili fizička osoba – obrtnik, sa kojom je davatelj koncesije sklopio ugovor o koncesiji;
* **Korisnik usluge** je korisnik javne usluge, odnosno vlasnik nekretnine odnosno vlasnik posebnog dijela nekretnine i korisnik nekretnine odnosno posebnog dijela nekretnine kada je vlasnik nekretnine odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge ili stvarni korisnik nekretnine (članak 70. stavak 1. Zakona o gospodarenju otpadom);
* **Miješani komunalni otpad** je otpad iz kućanstva i otpad iz drugih izvora koji je po svojstvima i sastavu sličan otpadu iz kućanstava, te je u Katalogu otpada označen kao 20 03 01 (članak 4. stavak 1. točka 24. Zakona o gospodarenju otpadom);
* **Mjesto primopredaje** je lokacija, određena Izjavom o načinu korištenja javne usluge, na kojoj davatelj javne usluge (koncesionar) preuzima otpad od korisnika usluge (članak 4. stavak 1. točka 26. Zakona o gospodarenju otpadom);
* **Naknada za koncesiju** je naknada koju davatelju koncesije plaća koncesionar temeljem ugovora o koncesiji;
* **Naselje** je naselje propisano propisom kojim se uređuje područja županija, gradova i općina te naselja u Republici Hrvatskoj;
* **Obračunsko mjesto** je adresa nekretnine korisnika javne usluge (članak 4. stavak 1. točka 35. Zakona o gospodarenju otpadom);
* **Obračunsko razdoblje** je razdoblje na koje se odnosi obračun iznosa cijene javne usluge (članak 4. stavak 1. točka 36. Zakona o gospodarenju otpadom);
* **Odvojeno sakupljanje otpada** je sakupljanje otpada na način da se otpad odvaja prema njegovoj vrsti i svojstvima kako bi se olakšala obrada i sačuvala vrijedna svojstva otpada (članak 4. stavak 1. točka 39. Zakona o gospodarenju otpadom);
* **Podugovaratelj** je pravna ili fizička osoba – obrtnik, kojoj je koncesionar temeljem članka 68. stavak 1. Zakona o koncesijama, a sukladno članku 68. stavak 3. Zakona o gospodarenju otpadom, povjerio na obavljanje jedne ili više usluga iz članka 64. stavak 3. podstavak 1. točaka 2., 3. i 4. i podstavak 2. Zakona o gospodarenju otpadom;
* **Reciklabilni komunalni otpad** je otpadni papir i karton, otpadna plastika, otpadni metal i otpadno staklo, uključujući otpadnu ambalažu, iz kućanstva koji su komunalni otpad (članak 4. stavak 1. točka 68. Zakona o gospodarenju otpadom);
* **Reciklažno dvorište** je nadzirani ograđeni prostor namijenjen odvojenom prikupljanju i privremenom skladištenju manjih količina opasnog komunalnog otpada, reciklabilnog komunalnog otpada i drugih propisanih vrsta otpada (članak 4. stavak 1. točka 69. Zakona o gospodarenju otpadom);
* **Sakupljanje otpada** je prikupljanje otpada, uključujući prethodno razvrstavanje otpada i skladištenje otpada u svrhu prijevoza na obradu (članak 4. stavak 1. točka 74. Zakona o gospodarenju otpadom);
* **Spremnik** je posuda, kanistar, kontejner, bačva, kutija, vreća i drugi odgovarajući spremnik koji sprječava rasipanje, razlijevanje odnosno ispuštanje otpada u okoliš (članak 4. stavak 1. točka 77. Zakona o gospodarenju otpadom);
* **Ugovor o koncesiji** je upravni ugovor koji u pisanom obliku i na određeno vrijeme sklapaju davatelj koncesije i koncesionar o međusobnim pravima i obvezama vezanim uz danu koncesiju na temelju odluke o davanju koncesije.
1. Izrazi koji se koriste u ovoj DON, a imaju rodno značenje, odnose se jednako na muški i ženski rod.

**RAZDOBLJE DAVANJA KONCESIJE**

**Članak 3.**

1. Koncesija se daje na razdoblje od 5 (pet) godina od sklapanja ovog ugovora o koncesiji, odnosno od dana stupanja na snagu istog, ukoliko se taj dan razlikuje od dana sklapanja ovog ugovora.
2. Rok na koji je koncesija dana može se produljiti u skladu s odredbama Zakona o koncesijama i odredbama ovog ugovora.

**JAMSTVA**

**Jamstvo za ozbiljnost ponude**

**Članak 4.**

1. Ukoliko koncesionar prije sklapanja ugovora o koncesiji ili prije stupanja na snagu ugovora o koncesiji, a najkasnije u roku od maksimalno 10 (deset) dana od izvršnosti Odluke o davanju koncesije, ne dostavi jamstvo za provedbu ugovora o koncesiji, sukladno odredbama propisanim u DON i ovom ugovoru, davatelj usluge ima pravo naplatiti puni iznos jamstva za ozbiljnost ponude, kojeg je koncesionar dostavio u svojoj ponudi.

**Jamstvo za provedbu ugovora o koncesiji**

**Članak 5.**

1. Koncesionar je obvezan davatelju koncesije prije sklapanja ovog ugovora o koncesiji ili prije stupanja na snagu ovog ugovora o koncesiji, a najkasnije u roku od maksimalno 10 (deset) dana od izvršnosti Odluke o davanju koncesije, dostaviti valjano jamstvo za provedbu predmetnog ugovora, kao jamstvo ispunjavanja obveza iz istog, a posebice naplate naknade za koncesiju te naknade štete koja može nastati zbog neispunjenja obveza iz ugovora o koncesiji, i to sukladno odredbama iz DON.
2. Koncesionar je obvezan davatelju koncesije dostaviti jamstvo iz stavka 1. ovog članka u visini od 200.000,00 HRK (dvjestotisućakunainulalipa), i to u obliku **zadužnice ili bjanko zadužnice** koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice (NN 115/2012 i 82/2017), odnosno s Pravilnikom o obliku i sadržaju bjanko zadužnice (NN 115/2012 i 82/2017). Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.
3. Umjesto dostavljanja jamstva za provedbu ugovora u obliku zadužnice ili bjanko zadužnice iz stavka 2. ovog članka, koncesionar može uplatiti **novčani polog** u navedenom iznosu visine jamstva, a na račun davatelja koncesije:

Primatelj uplate: Općina Tovarnik

IBAN:

Model plaćanja: HR68

Poziv na broj: 7242-OIB uplatitelja

Opis plaćanja: Jamstvo za provedbu ugovora o koncesiji – Javna usluga, sakupljanja komunalnog otpada

1. Rok valjanosti jamstva za provedbu ugovora o koncesiji mora biti najmanje 3 (tri) mjeseca duže od roka na koji se sklapa ugovor o koncesiji, a koncesionar može dostaviti jamstvo dužeg roka valjanosti od navedenog.
2. Dopušteno je davatelju koncesije dostaviti jamstvo za provedbu ugovora o koncesiji, koje se sastoji od više jamstava, a koje u ukupnom zbroju predstavljaju traženu visinu jamstva.
3. Ukoliko dođe do produljenja ugovora o koncesiji ili rok valjanosti jamstva za provedbu ugovora istekne/istječe prije isteka gore navedenog roka i/ili ugovora o koncesiji, koncesionar je obvezan produljiti rok valjanosti predmetnog jamstva najkasnije 5 (pet) dana prije isteka roka valjanosti ranije dostavljenog jamstva, a na način da novodostavljeno jamstvo odgovara gore navedenom roku i ukoliko je primjenjivo novonastaloj situaciji.
4. Sukladno članku 32. stavak 13. Zakona o koncesijama, članovi zajednice gospodarskih subjekata solidarno su odgovorni za provedbu ugovora o koncesiji.
5. Ukoliko se koncesionar, odnosno ukoliko je primjenjivo zajednica gospodarskih subjekata, u svojoj ponudi oslonio na sposobnost drugog gospodarskog subjekta radi dokazivanja ispunjavanja kriterija ekonomske i financijske sposobnosti, gospodarski subjekt na čiju se sposobnost koncesionar, odnosno ukoliko je primjenjivo zajednica gospodarskih subjekata, u tom slučaju oslonio solidarno je odgovoran za izvršenje ugovora.
6. Sukladno članku 55. stavak 3. Zakona o koncesijama, ugovor o koncesiji neće biti sklopljen, odnosno neće stupiti na snagu ukoliko valjano jamstvo za provedbu ugovora o koncesiji ne bude dostavljeno davatelju koncesije u roku određenom u DON, odnosno u roku od maksimalno 10 (deset) dana od izvršnosti Odluke o davanju koncesije.
7. Ukoliko koncesionar propusti dostaviti valjano jamstvo za provedbu ugovora u roku navedenom u prethodnom stavku ovog članka, smatrati će se da je isti odustao od svoje ponude u roku njene valjanosti, odnosno da je odustao od sklapanja ugovora o koncesiji, pa će davatelj koncesije temeljem članka 54. stavak 9. i članku 55. stavak 4. Zakona o koncesijama, pristupiti ponovnom rangiranju urednih ponuda pristiglih u ovom postupku, pritom ne uzimajući u obzir ranije odabranu ponudu te će ukinuti ranije donesenu odluku o davanju koncesije i donijeti novu odluku.
8. Jamstvo za provedbu ugovora o koncesiji pohranjuje se na prikladnom mjestu kod davatelja koncesije koji ih čuva za vrijeme trajanja ugovora o koncesiji.
9. Jamstvo za provedbu ugovora o koncesiji naplatit će se u slučaju povrede jedne ili više ugovornih obveza, a posebice naplate naknade za koncesiju te naknade štete koja može nastati zbog neispunjenja obveza iz ugovora o koncesiji.
10. Ukoliko koncesionar ne plati godišnju naknadu za koncesiju u roku određenom u ugovoru o koncesiji, u tom slučaju primjenjivati će se odredbe iz članaka 82. i 83. Zakona o koncesijama.
11. Sukladno odredbi iz članka 82. stavak 6. Zakona o koncesijama, u slučaju neplaćanja ili nepotpunog plaćanja naknade za koncesiju davatelj koncesije dužan je u roku od 30 (trideset) dana od dana isteka ugovorenog roka plaćanja naknade za koncesiju o tome pisanim putem obavijestiti koncesionara i pozvati ga na plaćanje dospjele naknade za koncesiju i pripadajućih kamata.
12. Sukladno odredbi iz članka 82. stavak 6. Zakona o koncesijama, ako koncesionar u roku od 30 (trideset) dana od obavijesti iz prethodnog stavka ovog članka ne plati dospjelu naknadu za koncesiju, davatelj koncesije dužan je aktivirati jamstva iz članka 55. Zakona o koncesijama i druga sredstva osiguranja.
13. Sukladno odredbi iz članka 82. stavak 7. Zakona o koncesijama, ako davatelj koncesije ne naplati naknadu za koncesiju iz sredstava osiguranja iz stavka 6. ovoga članka, o tome će bez odgode obavijestiti ministarstvo nadležno za financije uz dostavu sve potrebne dokumentacije.
14. Ukoliko je primjenjivo, u slučaju naplate dijela jamstva za provedbu ugovora o koncesiji, koncesionar je dužan u razumnom roku dostaviti novo jamstvo za provedbu ugovora o koncesiji u iznosu preostalog, nenaplaćenog dijela predmetnog jamstva.
15. Davatelj koncesije može zadržati jamstvo za provedbu ugovora o koncesiji najviše do 6 (šest) mjeseci nakon prestanka ugovora o koncesiji, ako postoje valjani razlozi za nastanak financijske obveze, što utvrđuje davatelj koncesije.
16. Ako jamstvo ne bude naplaćeno ili nenaplaćeni dio jamstva, davatelj koncesije vratiti će koncesionaru.

**ZAJEDNICA GOSPDOARSKIH SUBJEKATA**

**Članak 6.**

1. <Zajednica gospodarskih subjekata izvršava ovaj ugovor o koncesiji sukladno svojoj zajedničkoj ponudi u kojoj je navedeno koji dio javne usluge izvršava pojedini član zajednice.>

ili

<Nije predviđeno da ovaj ugovor o koncesiji izvršava zajednica gospodarskih subjekata.>[[1]](#footnote-1)

1. Zajednicu gospodarskih subjekata čine:
2. Član zajednice gospodarskih subjekata

*(navesti naziv i sjedište člana zajednice gospodarskih subjekata te OIB ili nacionalni identifikacijski broj)*

zastupanom po

*(navesti funkciju, ime i prezime osobe po zakonu ovlaštene za zastupanje člana zajednice)*

u svojstvu koncesionara, kao član zajednice gospodarskih subjekata pružati će sljedeći dio javne usluge koja je predmet ovog ugovora o koncesijama

*(taksativno navesti sve usluge koje će korisnicima javne usluge pružati član zajednice)*

1. Član zajednice gospodarskih subjekata[[2]](#footnote-2)

*(navesti naziv i sjedište člana zajednice gospodarskih subjekata te OIB ili nacionalni identifikacijski broj)*

zastupanom po

*(navesti funkciju, ime i prezime osobe po zakonu ovlaštene za zastupanje člana zajednice)*

U svojstvu koncesionara, kao član zajednice gospodarskih subjekata pružati će sljedeći dio javne usluge koja je predmet ovog ugovora o koncesijama

*(taksativno navesti sve usluge koje će korisnicima javne usluge pružati član zajednice)*

1. Sastav ili pravni oblik ustrojstva zajednice gospodarskih subjekata neće se promijeniti bez prethodnog pristanka davatelja koncesije. Svaka izmjena sastava zajednice gospodarskih subjekata ili pravnog oblika ustrojstva bez prethodne suglasnosti davatelja koncesije može rezultirati raskidom ugovora.
2. U slučaju da jedan član zajednice gospodarskih subjekata ne izvršava svoje ugovorne obveze davatelj koncesije nalaže zajednici gospodarskih subjekata da organizira preuzimanje obveza na druge članove zajednice. Preuzimanje obveza potrebno je izvršiti najkasnije u roku od 8 (osam) dana od izdavanja naloga davatelja koncesije. Odredbe ovog stavka su bez utjecaja su na solidarnu odgovornost svih članova zajednice za uredno ispunjenje ugovornih obveza, odnosno za provedbu ugovora o koncesiji.
3. Međusobni odnosi članova unutar zajednice uređeni su pravnim aktom iz članka 32. stavak 10. Zakona o koncesijama, koji je zajednica dostavila u svojoj ponudi, a koji je kao takav sastavni dio ovog ugovora.
4. Sukladno članku 32. stavak 13. Zakona o koncesijama, članovi zajednice gospodarskih subjekata solidarno su odgovorni za provedbu ugovora o koncesiji.
5. Ukoliko se koncesionar odnosno zajednica gospodarskih subjekata u svojoj ponudi oslonio na sposobnost drugog gospodarskog subjekta radi dokazivanja ispunjavanja kriterija ekonomske i financijske sposobnosti, gospodarski subjekt na čiju se sposobnost koncesionar odnosno zajednica gospodarskih subjekata u tom slučaju oslonio solidarno je odgovoran za provedbu ugovora o koncesiji.

**UVJETI PODUGOVARANJA**

**Odredbe o podugovaranju**

**Članak 7.**

1. Temeljem članka 68. stavak 1. Zakona o koncesijama, za vrijeme trajanja ugovora o koncesiji koncesionar može s trećim osobama sklopiti podugovor, osim ako posebnim propisom nije drugačije propisano, odnosno za vrijeme trajanja ugovora o koncesiji, koncesionar može s trećim osobama sklopiti podugovor radi pružanja pojedinih usluga iz ovog ugovora u manjem opsegu, a sve u skladu s odredbama iz članka 68. stavak 3. Zakona o gospodarenju otpadom, prema kojemu obavljanje pojedinih usluga iz članka 64. stavka 3. podstavka 1. točaka 2., 3. i 4. i podstavka 2. navedenog Zakona, davatelj usluge (koncesionar) može povjeriti drugoj pravnoj ili fizičkoj osobi – obrtniku uz suglasnost predstavničkog tijela Općine Tovarnik.
2. Usluge iz prethodnog stavka ovog članka ugovora su:
3. usluga prikupljanja na lokaciji obračunskog mjesta korisnika usluge:
4. biootpada
5. reciklabilnog komunalnog otpada i
6. glomaznog otpada jednom godišnje te
7. usluga preuzimanja otpada u reciklažnom dvorištu.
8. Podugovor se može sklopiti sukladno odredbama iz članaka 68. i 69. Zakona o koncesijama te odredbama ovog ugovora.
9. Sukladno članku 69. stavak 2. Zakona o koncesijama podugovor s trećim osobama ne može se sklopiti s ciljem neopravdanog izbjegavanja izvršenja ugovornih obveza koncesionara.
10. Podugovor se ne može sklopiti na rok dulji od roka na koji je sklopljen ugovor o koncesiji.
11. Ukoliko koncesionar dio javne usluge daje u podugovor, isti je obvezan davatelju koncesije dostaviti podugovor u roku od 10 (deset) dana od dana sklapanja istog.
12. Temeljem članka 69. stavak 4. Zakona o koncesijama, nakon zaprimanja sklopljenog podugovora između koncesionara i trećih osoba, davatelj koncesije može provjeriti postojanje razloga za isključenje iz članaka 24. i 25. Zakona o koncesijama, odnosno iz točke 3. DON te zatražiti od koncesionara zamjenu podugovaratelja.
13. Suglasnost predstavničkog tijela Općine Tovarnik iz stavka 1. ovog članka, koncesionar je obvezan tražiti pisanim putem na hrvatskom jeziku i latiničnom pismu.
14. Koncesionar može tijekom izvršenja ugovora o koncesiji podnijeti pisani zahtjev davatelju koncesije za:
15. promjenu podugovaratelja,
16. uvođenje jednog ili više novih podugovaratelja neovisno o tome je li prethodno dio ugovora o koncesiji dao u podugovor ili ne,
17. preuzimanje izvršenja dijela ugovora o koncesiji, kojeg je prethodno dao u podugovor.
18. U zahtjevu iz stavka 8. i 9. ovog članka ili uz isti koncesionar se obvezuje davatelju usluge dostaviti sljedeće podatke:

Podugovaratelju

*(navesti naziv i sjedište podugovaratelja te OIB ili nacionalni identifikacijski broj)*

zastupanom po

*(navesti funkciju te ime i prezime osobe po zakonu ovlaštene za zastupanje podugovaratelja)*

koncesionar daje u podugovor sljedeći dio javne usluge koja je predmet ovog ugovora o koncesijama

*(taksativno navesti sve usluge koje će korisnicima javne usluge pružati podugovaratelj)*

1. Zahtjev iz stavka 8. ovog članka koncesionar se obvezuje predati pravodobno, vodeći računa o roku u kojem davatelj koncesije odlučuje o zahtjevu te vodeći račun o rokovima izvršenja javne usluge koja je predmet ovog ugovora kao i o učestalosti pružanja pojedinih usluga koje su dio javne usluge, a koje su predmet podugovaranja ili koje koncesionar namjerava dati u podugovor.
2. Prije odobravanja zahtjeva koncesionara iz stavka 8. i 9. ovog članka, koncesionar se obvezuje davatelju koncesije na pisani zahtjev, dostaviti važeće dokumente kojima se dokazuje da novi podugovaratelj:
3. nije u situacijama koje predstavljaju osnove za isključenje gospodarskog subjekta iz točki 3.1. i 3.2. DON (3.1. Obvezne osnove za isključenje gospodarskog subjekta; 3.2. Ostale osnove za isključenje gospodarskog subjekta, a koje su u postupku davanja koncesije koji je prethodio sklapanju ovog ugovora bili naznačeni i za podugovaratelje,
4. ispunjava uvjete sposobnosti gospodarskog subjekta iz točke 4. DON (4. Uvjeti sposobnosti gospodarskog subjekta), i to na način kako je propisano u podtočkama navedene točke DON, a koje su primjenjive na podugovaratelja.
5. Koncesionar se obvezuje tražene dokaze, informacije i podatke dostaviti u primjerenom roku kojeg mu odredi davatelj koncesije.
6. Davatelj koncesije odbiti će zahtjev iz stavka 8. ovog članka, ako se koncesionar u postupku davanja koncesije radi dokazivanja uvjeta sposobnosti gospodarskog subjekta oslonio na sposobnost podugovaratelja čiju promjenu traži, a novi podugovaratelj ne ispunjava navedene uvjete sposobnosti ili ako postoje osnove za isključenje novog podugovaratelja.
7. Davatelj koncesije odbiti će zahtjev iz stavka 8. ovog članka, ako se koncesionar u postupku davanja koncesije radi dokazivanja uvjeta sposobnosti gospodarskog subjekta oslonio na sposobnost podugovaratelja čiji ugovor planira preuzeti, a koncesionar samostalno ne posjeduje takvu sposobnost.
8. Davatelj koncesije odbiti će zahtjev iz stavka 8. ovog članka, ako koncesionar ne ispuni jedan ili više uvjeta iz stavki 9., 10., 11. i 12. ovog članka.
9. Davatelj koncesije može odbiti zahtjev iz stavka 8. ovog članka i po drugim osnovama.
10. Promjena podugovaratelja, preuzimanje izvršenja dijela ugovora o koncesiji kojeg je prethodno dao u podugovor ili uvođenje novog/ih podugovaratelja bez odobrenja davatelja koncesije predstavlja kršenje ugovornih obveza od strane koncesionara te stoga davatelj koncesije ima pravo raskinuti ovaj ugovor o koncesiji jednostranom pisanom izjavom, koju će bez odgode dostaviti koncesionaru i ima pravo aktivirati jamstvo za provedbu ugovora o koncesiji.
11. Opravdanost zahtjeva za izdavanje suglasnosti iz stavka 1. ovog članka ocjenjuje davatelj koncesije. Rok u kojem davatelj koncesije odlučuje o zahtjevu koncesionara iz stavka 8. ovog članka ne može biti dulji od 30 (trideset) dana od dana zaprimanja svih dokaza, dokumenata, informacija i podataka iz stavki 9. i 11. ovog članka.
12. Davatelj koncesije se obvezuje koncesionaru bez odgode dostaviti pisanu suglasnost iz stavka 1. ovog članka ili pisanu obavijest o odbijanju zahtjeva koncesionara iz stavka 8. ovog članka navodeći razloge odbijanja.
13. Na podugovor osim odredbi Zakona o koncesijama na odgovarajući se način primjenjuju odredbe posebnih zakona.

**Odredbe o podugovaratelju**

**Članak 8.**

1. Podugovaratelj je gospodarski subjekt kojeg je koncesionar naveo kao podugovaratelja u svojoj ponudi i čiji su podaci navedeni u *Prilogu 1b: Dodatak II. Ponudbenom listu za podugovaratelja* te gospodarski subjekti kojeg je koncesionar uveo u svojstvu podugovaratelja tijekom izvršenja ugovora o koncesiji, sukladno zakonskim odredbama i odredbama ovog ugovora, a kojemu je koncesionar povjerio na izvršenje jednu ili više usluga iz stavka 1. i 2. prethodnog članka ovog ugovora o koncesiji.
2. <Izvođač radova ne namjerava dio Ugovora dati u podugovor.>

Ili

<Izvođač radova namjerava dio Ugovora dati u podugovor.>[[3]](#footnote-3)

1. Podugovaratelju broj 1

*(navesti naziv i sjedište podugovaratelja te OIB ili nacionalni identifikacijski broj)*

zastupanom po

*(navesti funkciju te ime i prezime osobe po zakonu ovlaštene za zastupanje podugovaratelja)*

koncesionar daje u podugovor sljedeći dio javne usluge koja je predmet ovog ugovora o koncesijama

*(taksativno navesti sve usluge koje će korisnicima javne usluge pružati podugovaratelj)*

1. Sukladno članku 69. stavak 9. Zakona o koncesijama, sudjelovanje podugovaratelja ne utječe na odgovornost koncesionara za provedbu ugovora o koncesiji. Koncesionar je odgovoran za postupke, neispunjenje obveza i nemar svih svojih podugovaratelja i njihovih stručnjaka, zastupnika ili zaposlenika, kao da su to postupci, neispunjenje obveza i nemar Izvođača, njegovih stručnjaka, zastupnika ili zaposlenika.
2. Podugovaranjem se ne stvaraju ugovorne obveze između podugovaratelja i davatelja koncesije, osim kada je primjenjivo, u dijelu plaćanja naknade za koncesiju.

**UVJETI PRUŽANJA JAVNE USLUGE**

**Članak 9.**

1. Koncesionar se obvezuje da će izvršavati javnu uslugu iz članka 1. stavke 2. i 3. ovog ugovora o koncesiji sukladno
2. odredbama Zakona o gospodarenju otpadom (NN 84/2021, dalje u tekstu Zakon o gospodarenju otpadom),
3. odredbama pripadajućih podzakonskih akata, a posebice onih iz članka 185., odnosno članka 186. navedenog Zakona,
4. odredbama Odluke o načinu pružanja javne usluge sakupljanja komunalnog otpada na području Općine Tovarnik (Službeni vjesnik Vukovarsko-srijemske županije 25/21 , dalje u tekstu Odluka o načinu pružanja javne usluge), koja je sastavni dio ovog ugovora,
5. odredbama pripadajućih Općih uvjeta ugovora o korištenju javne usluge sakupljanja komunalnog otpada na području Općine Tovarnik (Službeni vjesnik Vukovarsko-srijemske županije 25/21, dalje u tekstu Opći uvjeti ugovora o korištenju javne usluge), koja je kao prilog 1. sastavni dio Odluke o načinu pružanja javne usluge iz točke 3. ovog stavka te je posljedično ista i sastavni dio ovog ugovora,
6. uvjetima određenima u dokumentaciji za nadmetanje (dalje u tekstu DON) u predmetnom postupku davanja koncesije,
7. odredbama ovog Ugovora,
8. važećim propisima te pravilima struke,
9. propisima iz područja zaštite okoliša te ostalim primjenjivim zakonima i propisima RH i
10. odabranoj ponudi.
11. Ugovorne strane su suglasne da je područje pružanja javne usluge, koja je predmet ovog ugovora o koncesiji, područje Općine Tovarnik, što uključuje sva naselja Općine Tovarnik sukladno posebnom propisu kojim se uređuju područja županija, gradova i općina u Republici Hrvatskoj (područje pružanja javne usluge), odnosno naselja Tovarnik i Ilača.

**OBVEZE I PRAVA KONCESIONARA**

**Članak 10.**

1. Koncesijom iz članka 1. stavak 2. i 3. ovog ugovora o koncesiji, koncesionar stječe pravo i preuzima obvezu davatelja javne usluge, odnosno stječe pravo i preuzima obvezu prikupljanja miješanog komunalnog otpada te odvojenog sakupljanja biootpada i reciklabilnog komunalnog otpada te glomaznog otpada, kao i preuzimanja otpada u reciklažnom dvorištu odnosno mobilnom reciklažnom dvorištu i prijevoza i predaje otpada ovlaštenoj osobi.
2. Koncesionar se obvezuje u potpunosti uskladiti sa Zakonom o gospodarenju otpadom te pripadajućim podzakonskim propisima i aktima. Ukoliko se dio javne usluge koja je predmet ove koncesije daje u podugovor, ova odredba se odnosi i na podugovaratelja, a koncesionar se obvezuje osigurati da podugovaratelj istu i ispuni.
3. Koncesionar se obvezuje cijelo vrijeme trajanja ugovora o koncesiji ispunjavati slijedeće uvjete sposobnosti propisane DON u postupku davanja koncesije koji je prethodio sklapanju ovog ugovora:
4. uvjete pravne i poslovne sposobnosti, odnosno
5. upis u odgovarajući registar kako je propisano točkom 4.1.1. DON (4.1.1. Upis u odgovarajući registar),
6. posjedovati važeće dozvole za sakupljanje otpada kako je propisano točkom 4.1.2. DON (4.1.2. Dozvola za sakupljanje otpada),
7. imati osigurano zakonito odlagalište otpada kako je propisano točkom 4.1.3. DON (4.1.3. Osigurano zakonito odlagalište otpada),
8. biti upisan u Očevidnik prijevoznika otpada kako je propisano točkom 4.1.4. DON (4.1.4. Upis u Očevidnik prijevoznika otpada),
9. uvjete minimalne tehničke sposobnosti kako je propisano točkom 4.3.2. DON (4.3.2. Minimalna razina tehničke sposobnosti ponuditelja).
10. Koncesionar odnosno davatelj usluge obvezuje se javnu uslugu iz članka 1. stavak 2. i 3. ovog ugovora, koja predmet ove koncesije izvršavati trajno i kvalitetno u potpunosti se pridržavajući odredbi Zakona o gospodarenju otpadom, Odluke o načinu pružanja javne usluge i pripadajućih Općih uvjeta o korištenju javne usluge sakupljanja komunalnog otpada na području Općine Tovarnik, a sukladno odabranoj ponudi.
11. Koncesionar odnosno davatelj javne usluge se obvezuje započeti s izvršavanjem javne usluge koja je predmet ovog ugovora, bez odgode danom stupanja na snagu ovog ugovora o koncesiji iz članka 26. stavak 3. ovog ugovora.
12. Za odlaganje miješanog komunalnog otpada, biootpada i reciklabilnog komunalnog otpada, koncesionar se obvezuje korisnicima javne usluge staviti na raspolaganje odgovarajuće spremnike sukladno Odluci o načinu pružanja javne usluge, i to u razumnom roku, a najkasnije u roku od 3 (tri) mjeseca od stupanja na snagu ovog ugovora
13. Koncesionar, odnosno davatelj javne usluge obvezuje se omogućiti korisniku javne usluge primopredaju komunalnog otpada na obračunskom mjestu korisnika, i to barem prema najmanjoj učestalosti odvoza otpada prema područjima iz članka 9. Odluke o načinu pružanja javne usluge, a koncesionaru, odnosno davatelju javne usluge je dozvoljeno vršiti primopredaju komunalnog otpada i češće ukoliko se za tim pokaže potreba.
14. Sukladno članku 83. stavak 1. Zakona o gospodarenju otpadom, davatelj javne usluge (koncesionar) dužan je korisniku usluge do 31. prosinca tekuće kalendarske godine za iduću kalendarsku godinu dostaviti Obavijest o sakupljanju komunalnog otpada elektroničkim putem, pisanim putem ili na drugi korisniku usluge prihvatljiv način.
15. Koncesionar se obvezuje na svojim mrežnim stranicama objaviti i ažurno održavati informacije o:
16. lokacijama mobilnog/ih i reciklažnog/ih dvorište po naseljima i
17. lokacijama spremnika za odvojeno sakupljanje komunalnog otpada postavljenih na javnoj površini.
18. Koncesionar, odnosno davatelj javne usluge temeljem članka 82. Zakona o gospodarenju otpadom obvezan je voditi evidenciju o preuzetoj količini otpada od pojedinog korisnika usluge u obračunskom razdoblju, a prema kriterijima propisanim Odlukom o načinu pružanja javne usluge, koja je sastavni dio ovog ugovora.
19. Koncesionar, odnosno davatelj javne usluge obvezan je korisniku usluge za obračunsko razdoblje obračunati cijenu javne usluge sukladno odredbama iz Odluke o načinu pružanja javne usluge te u skladu s odabranom ponudom primjenjujući jedinične cijene iz ugovoreno Cjenika javne usluge, odnosno izmijenjenog Cjenika javne usluge ukoliko je primjenjivo, a temeljem podataka iz evidencije iz prethodnog stavka ovog članka.
20. Cijenu javne usluge iz prethodnog stavka ovog članka korisnik usluge plaća direktno koncesionaru, odnosno davatelju javne usluge.
21. Ugovorne strane suglasne su da se ovim ugovorom o koncesiji ugovara nemogućnost povećanja ugovorenih jediničnih cijena pojedinih usluga za korisnike usluge, kako bi se izbjegla situacija iz članka 63. stavak 2. točka 1. i/ili 2. Zakona o koncesijama, što se smatra bitnim izmjenama ugovora o koncesiji zbog kojih bi davatelj koncesije bio obvezan provesti novi postupak davanja koncesije i sklopiti novi ugovor o koncesiji.
22. Ukoliko tijekom trajanja koncesije dođe do promjene, odnosno do smanjenja jedne ili više ugovorenih jediničnih cijena iz Priloga 2: Cjenik javne usluge, temeljem članka 77. stavak 5. Zakona o gospodarenju otpadom, davatelj usluge (koncesionar) obvezuje se prije primjene cjenika odnosno primjene izmjene cjenika zatražiti suglasnost izvršnog tijela Općine Tovarnik.
23. Koncesionar, odnosno davatelj javne usluge koja je predmet ove koncesije obvezuje se važeći Cjenik javne usluge objaviti na svojim mrežnim stranicama.
24. Koncesionar, odnosno davatelj javne usluge koja je predmet ove koncesije pruža istu na vlastitu odgovornost, uvažavajući pritom važeće propise cestovnog i teretnog prometa posebice vezane uz prometnu sigurnost vozila koje isti koristi pri provedbi ove koncesije.
25. Koncesionar odnosno davatelj javne usluge obvezuje se otpad prikupljati vozilima koja je opremljena opremom koja onemogućava rasipanje, prolijevanje odnosno ispuštanje otpada te širenje prašine i neugodnih mirisa. Vozila kojim se obavlja prikupljanje otpada mogu biti opremljena opremom kojom se smanjuje volumen otpada, pri čemu se ne mijenja masa i vrsta otpada.
26. Odredbe iz stavaka 2., 3., 6. i 7. ovog članka na odgovarajući se način odnose i na podugovaratelja. Ukoliko se dio javne usluge koja je predmet ove koncesije daje u podugovor, navedene odredbe odnose se i na podugovaratelja, a koncesionar se obvezuje osigurati da podugovaratelj iste i ispuni.
27. Ukoliko koncesionar dio javne usluge koja je predmet ovog ugovora o koncesiji daje u podugovor, koncesionar se obvezuje osigurati zakonitost, sigurnost, te ugovorenu minimalnu redovitost i kvalitetu javne usluge.
28. Ukoliko koncesionar dio javne usluge koja je predmet ovog ugovora o koncesiji daje u podugovor, koncesionar se obvezuje osigurati da se dio javne usluge koji se daje u podugovor izvršava sukladno odredbama ovog ugovora.
29. Ukoliko koncesionar dio javne usluge koja je predmet ovog ugovora o koncesiji daje u podugovor, koncesionar se obvezuje podugovorom urediti prava i obveze podugovaratelja, a posebice obveze u vezi kvalitete i učestalosti pružanja javne usluge koja se daje u podugovor, izdavanja računa korisnicima usluge, plaćanja odnosno naplate računa od korisnika usluge, pripreme i predaje godišnjih izvještaja, plaćanje naknade za koncesiju i ostala bitna pitanja.

**Obveze davatelja javne usluge (koncesionara) iz članka 69. Zakona o gospodarenju otpadom**

**Članak 11.**

1. Koncesionar, odnosno davatelj usluge obvezuje se:
2. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno redu prvenstva gospodarenja otpadom i način na koji ne dovodi do miješanja odvojeno sakupljenog komunalnog otpada s drugom vrstom otpada ili otpadom koji ima drukčija svojstva,
3. pružati javnu uslugu u skladu sa Zakonom o gospodarenju otpadom i Odlukom iz članka 66. navedenog Zakona (Odluka o načinu pružanja javne usluge),
4. snositi sve troškove gospodarenja prikupljenim otpadom, osim troškova postupanja s reciklabilnim komunalnim otpadom koji se sastoji pretežito od otpadne ambalaže,
5. osigurati korisniku usluge spremnike za primopredaju komunalnog otpada,
6. preuzeti sadržaj spremnika od korisnika usluge i to odvojeno miješani komunalni otpad, biootpad, reciklabilni komunalni otpad i glomazni otpad,
7. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja,
8. osigurati uvjete kojima se ostvaruje pojedinačno korištenje javne usluge neovisno o broju korisnika usluge koji koriste zajednički spremnik,
9. predati sakupljeni reciklabilni komunalni otpad osobi koju odredi Fond za zaštitu okoliša i energetsku učinkovitost (u daljnjem tekstu: Fond),
10. voditi evidencije propisane člankom 82. Zakona o gospodarenju otpadom,
11. na spremniku održavati natpis iz stavka 2. ovoga članka,
12. osigurati sigurnost, redovitost i kvalitetu javne usluge,
13. predati miješani komunalni otpad u centar za gospodarenje otpadom sukladno Planu gospodarenja otpadom Republike Hrvatske,
14. obračunati cijenu javne usluge na način propisan Zakonom o gospodarenju otpadom, Odlukom iz članka 66. stavka 1. navedenog Zakona (Odluka o načinu pružanja javne usluge) i cjenikom iz članka 77. istog Zakona te
15. na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu kojim se uređuje porez na dodanu vrijednost.
16. Spremnik za primopredaju komunalnog otpada kod korisnika usluge mora sadržavati natpis s nazivom davatelja usluge, oznaku koja je u Evidenciji o preuzetom komunalnom otpadu pridružena korisniku usluge i obračunskom mjestu i naziv vrste otpada za koju je spremnik namijenjen.
17. Davatelj usluge koji osim pružanja javne usluge obavlja i druge poslove, dužan je voditi evidenciju prihoda i rashoda od javne usluge tako da je u svakom trenutku moguće utvrditi postojeće prihode i rashode od javne usluge.
18. O svom radu davatelj usluge dužan je predstavničkom tijelu jedinice lokalne samouprave podnijeti Izvješće o radu do 31. ožujka tekuće godine za prethodnu kalendarsku godinu i dostaviti ga Ministarstvu.
19. Izvješće iz stavka 4. ovoga članka sadrži opće podatke o području pružanja javne usluge, obračunskim mjestima, korisnicima usluge i odvojenom sakupljanju otpada, podatke o redovitosti sustava, podatke o kvaliteti pružanja javne usluge i ekonomskoj učinkovitosti sustava sakupljanja komunalnog otpada.

**Obveze davatelja javne usluge (koncesionara)**

**Članak 12.**

1. Koncesionar te kada je primjenjivo i podugovaratelj, odnosno davatelj usluge obvezuje se:
2. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno redu prvenstva gospodarenja otpadom i način na koji ne dovodi do miješanja odvojeno sakupljenog komunalnog otpada s drugom vrstom otpada ili otpadom koji ima drukčija svojstva,
3. pružati javnu uslugu u skladu sa Zakonom i ovom Odlukom te drugim propisima koji reguliraju gospodarenje otpadom,
4. snositi sve troškove gospodarenja prikupljenim otpadom, osim troškova postupanja s reciklabilnim komunalnim otpadom koji se sastoji pretežito od otpadne ambalaže,
5. osigurati korisniku javne usluge spremnike za primopredaju komunalnog otpada i omogućiti odvoz glomaznog komunalnog otpada s adrese obračunskog mjesta korisnika jednom godišnje bez naknade,
6. odgovarati za sigurnost, redovitost i kvalitetu pružanja javne usluge,
7. označiti spremnike za primopredaju komunalnog otpada te na spremniku održavati natpis otpada sukladno članku 69. stavak 2. Zakona,
8. preuzimati redovito, u skladu s rasporedom odvoza davatelja javne usluge, preuzeti sadržaj spremnika od korisnika usluge i to odvojeno miješani komunalni otpad, biootpad, reciklabilni komunalni otpad i glomazni otpad,
9. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja,
10. osigurati uvjete kojima se ostvaruje pojedinačno korištenje javne usluge, neovisno o broju korisnika koji koriste zajednički spremnik,
11. predati sakupljeni reciklabilni otpad osobi koju odredi Fond,
12. predati miješani komunalni otpad u centar za gospodarenje otpadom sukladno Planu gospodarenja otpadom Republike Hrvatske,
13. izraditi i objaviti u elektroničkom obliku obavijest o sakupljanju komunalnog otpada za područje Općine Tovarnik za sljedeću godinu i do 31. 12. tekuće godine dostaviti ju korisniku javne usluge u tiskanom obliku, na adresu obračunskog mjesta,
14. voditi evidenciju o preuzetoj količini komunalnog otpada od pojedinog korisnika usluge u obračunskom razdoblju prema kriteriju količine otpada iz članka 5. Odluke, u digitalnom obliku (u daljnjem tekstu: evidencija) sukladno članku 82. Zakona; sastavni dio evidencije je Izjava korisnika i dokazi o izvršenoj javnoj usluzi; podatci iz evidencije moraju biti dostupni na uvid korisniku usluge na njegov zahtjev,
15. izraditi Cjenik javne usluge i objaviti ga na mrežnoj stranici te
16. obračunati cijenu javne usluge na način propisan Zakonom, ovom Odlukom i Cjenikom; na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu kojim se utvrđuje porez na dodanu vrijednost.

**Način određivanja i plaćanja naknade za koncesiju**

**Članak 13.**

1. Ugovorne strane su suglasne da se ovim ugovorom o koncesiji za obavljanje javne usluge sakupljanja komunalnog otpada na području Općine Tovarnik ugovara varijabilni iznos naknade za koncesiju, i to sukladno odabranoj ponudi, a u visini od \_\_\_% godišnje neto naplaćenih prihoda od pružanja javne usluge sakupljanja komunalnog otpada na području Općine Tovarnik za petogodišnje razdoblje trajanja koncesije
2. Koncesionar se obvezuje plaćati naknadu za koncesiju iz stavak 1. ovog članka ugovora, jednom godišnje, najkasnije 31.1. tekuće godine za prethodnu godinu. Svaki slijedeći obrok naplaćuje se po istim uvjetima, a sve do isteka ugovora o koncesiji.
3. Koncesionar se obvezuje naknadu za koncesiju iz stavka 1. ovog članka ugovora uplatiti na račun Općine Tovarnik
4. Ugovorne strane su suglasne da se ovom koncesijom ugovara nemogućnost promjene visine i/ili načina izračuna i roka plaćanja naknade za koncesiju za vrijeme trajanja ugovora o koncesiji.
5. Ukoliko koncesionar ne plati godišnju naknadu za koncesiju u roku određenom u ugovoru o koncesiji, u tom slučaju primjenjivati će se odredbe iz članaka 82. i 83. Zakona o koncesijama.

**OBVEZE DAVATELJA KONCESIJE**

**Članak 14.**

1. Obveze davatelja koncesije definirane su člancima 75.-79. Zakona o koncesijama te odredbama Zakona o gospodarenju otpadom.
2. Davatelj koncesije obvezuje se koncesionaru ustupiti popis korisnika usluge iz članka 2. stavak 1. točka 10. ovog ugovora o koncesiji.
3. Općina Tovarnik i davatelj javne usluge obvezuju se na svojim mrežnim stranicama objaviti i ažurno održavati informacije o:
4. lokacijama mobilnog/ih i reciklažnog/ih dvorište po naseljima i
5. lokacijama spremnika za odvojeno sakupljanje komunalnog otpada postavljenih na javnoj površini.
6. Općina Tovarnik obvezuje se o svom trošku, na odgovarajući način osigurati godišnju provedbu informativnih aktivnosti u svezi gospodarenja otpadom na svom području, a na način kako je propisano Odlukom o načinu pružanja javne usluge, a sukladno Zakonu o gospodarenju otpadom.
7. Općina Tovarnik obvezuje se preuzeti obvezu plaćanja cijene javne usluge za pojedine korisnike kako je to propisano Odlukom o načinu pružanja javne usluge. Sukladno članku 66. stavak 5. Zakon o gospodarenju otpadom, izvršno tijelo jedinice lokalne samouprave dužno je voditi popis korisnika usluge u čije ime je preuzelo obvezu sufinanciranja cijene javne usluge iz stavka 2. točke 1. navedenog članka predmetnog Zakona, koji sadrži sljedeće podatke: o korisniku usluge, obračunskom mjestu, obračunskom razdoblju, iznosu sufinanciranja cijene javne usluge koji je jedinica lokalne samouprave platila davatelju javne usluge.
8. Davatelj koncesije ima pravo i obvezu kontinuirano pratiti provedbu ugovora o koncesiji te nadzirati rad koncesionara i ukoliko je primjenjivo podugovaratelja, kao i izvršavanje njihovih obveza iz ugovora o koncesiji, a što uključuje i redovito praćenje izvršavanja plaćanja naknade za koncesiju.
9. Davatelj koncesije će praćenje provedbe ugovora o koncesiji provoditi sukladno odredbama iz članka 80. Zakona o koncesijama te odredbama Zakona o gospodarenju otpadom i Odluke o načinu pružanja javne usluge.

**IZMJENE I RASKID UGOVORA O KONCESIJI**

**Izmjene ugovora o koncesiji**

**Članak 15.**

1. Ugovor o koncesiji može se izmijeniti bez pokretanja novog postupka davanja koncesije u skladu sa odredbama članaka od 62.-65. Zakona o koncesijama te sukladno odredbama iz DON.
2. U slučaju potrebe za izmjenama i dopunama pojedinih stavki ugovora, isto će se utvrditi sporazumno pisanim dodatkom ovom ugovoru. Ugovorne strane su suglasne da će sve eventualne izmjene ovog ugovora biti važeće isključivo ukoliko su iste sklopljene u pisanom obliku i sukladno odredbama ovog ugovora.
3. Izmjene ugovora o koncesiji ne smiju rezultirati izmjenom vrste odnosno predmeta ugovora o koncesiji.
4. Rok davanja koncesije ne smatra se bitnim elementom ugovora o koncesiji te se isti može produljiti sukladno odredbama Zakona o koncesijama, a o čemu će se, sklopiti pisani dodatak osnovnom ugovoru.
5. Prijenos ugovora o koncesiji moguć je sukladno odredbama iz članka 66. Zakona o koncesijama.

**Prestanak i raskid ugovora o koncesiji**

**Članak 16.**

1. Prestanak koncesije propisan je člancima od 70. i 71. Zakona o koncesijama.
2. Ugovor o koncesiji se može raskinuti u skladu s odredbama 72. i 73. zakona o koncesijama.
3. Davatelj koncesije ima pravo jednostrano raskinuti ugovor o koncesiji sukladno odredbama iz članka 73. Zakona o koncesijama.
4. Ukoliko gospodarski subjekt u bilo kojem trenutku trajanja ugovora o koncesiji prestane ispunjavati jedan ili više uvjeta ili dijelova uvjeta sposobnosti iz točke 4.1.1. i/ili 4.1.2. i/ili 4.1.3. i/ili 4.1.4. ove DON (4.1.1. Upis u odgovarajući registar; 4.1.2. Dozvola za sakupljanje otpada; 4.1.3. Osigurano zakonito odlagalište otpada; 4.1.4. Upis u Očevidnik prijevoznika otpada) zbog čega isti više neće biti u mogućnosti legalno pružati ugovorenu javnu uslugu ili ugovoreni dio javne usluge, koja je predmet ove koncesije te ukoliko pritom ne bude moguća zamjena gospodarskog subjekta u skladu sa zakonskim odredbama, sukladno članku 73. stavak 1. točka 2. davatelj koncesije ima pravo na jednostrani raskid ugovora o koncesiji.
5. U slučaju iz prethodnog stavka ovog članka davatelj koncesije ima pravo na naknadu štete od koncesionara uključujući i pripadajuće zakonske kamate, a za štete nastale neispunjavanjem jedne ili više ugovornih obveza. Davatelj koncesije u tom slučaju ima pravo naplatiti jamstvo za provedbu ugovora o koncesiji.

**PRAVNA ZAŠTITA**

**Mjerodavno pravo**

**Članak 17.**

1. Za sve što ovim ugovorom nije definirano, primjenjuju se odredbe iz DON u postupku davanja koncesije, koji je prethodio potpisivanju ovog ugovora, odredbe Zakona o koncesijama i Zakona o gospodarenju otpadom, te pripadajućih podzakonskih propisa i akata.
2. Uz zakone i akte navedene u prethodnom stavku ovog članka, za sve što ovim ugovorom o koncesiji nije definirano, na odgovarajući način primjenjuju se odredbe ZJN 2016, kao i odredbe posebnih zakona te ostalih važećih primjenjivih zakona i podzakonskih akata i propisa koji reguliraju predmetna pitanja.
3. Na odgovornost ugovornih strana za ispunjenje obveza iz ovog ugovora o koncesiji na odgovarajući način primjenjuju se odredbe Zakona o obveznim odnosima (NN 35/2005, 41/2008, 125/2011, 78/2015, 29/2018 i 126/2021).
4. Korisnik usluge, koji je razvrstan u kategoriju kućanstvo je potrošač sukladno zakonskim propisima o zaštiti potrošača te se na prigovore koje podnese takav korisnik primjenjuju se odredbe posebnog propisa kojim se uređuje zaštita potrošača.

**Prigovor na ugovor o koncesiji**

**Članak 18.**

1. Sukladno članku 73. stavak 6. Zakona o koncesijama, zbog neispunjenja obveza davatelja koncesije iz ugovora o koncesiji, koncesionar može izjaviti prigovor u skladu s odredbama zakona kojim se uređuje opći upravni postupak.
2. Prigovor iz prethodnog stavka izjavljuje se i predaje tijelu koje na temelju zakona obavlja nadzor nad davateljem koncesije. O prigovoru se odlučuje rješenjem protiv kojeg se može pokrenuti upravni spor.

**Rješavanje sporova**

**Članak 19.**

1. Sve sporove koji mogu eventualno nastati vezano uz ovaj ugovor o koncesiji ili bilo koji dodatak istom ukoliko ih bude, ugovorne strane će riješiti u duhu dobrih poslovnih običaja, sporazumno i u pismenom obliku.
2. U slučaju da nakon zaključivanja ugovora o koncesiji ili dodatka istom, nastupe neočekivane okolnosti, koje ugovorne strane nisu mogle predvidjeti i posljedica kojih je nemogućnost ispunjenja ugovornih obveza, strana koja je saznala za nastupanje takvih okolnosti dužna je o tome obavijestiti drugu ugovornu stranu najkasnije u roku od pet (5) dana od dana saznanja za nastupanje neočekivanih okolnosti, i to u pisanom obliku. Ugovorne strane će novonastalu situaciju u duhu dobrih poslovnih običaja, riješiti sporazumno i u pismenom obliku, a ukoliko to nije moguće, sukladno članku 97. Zakona o koncesijama za rješavanje sporova koji nastanu ili bi mogli nastati iz ugovora o koncesiji isključivo je nadležan mjesno nadležan upravni sud prema sjedištu davatelja koncesije.

**PRIJELAZNE I ZAVRŠNE ODREDBE**

**Sastavni dijelovi ugovora o koncesiji**

**Članak 20.**

1. Ugovorne strane su suglasne da se ovaj ugovor o koncesiji sastoji od sljedećih dokumenata navedenih po redoslijedu prvenstva (važnosti):
2. ovaj ugovor,
3. Odluka o načinu pružanja javne usluge sakupljanja komunalnog otpada na području Općine Tovarnik (Službeni vjesnik Vukovarsko-srijemske županije 25/21 dalje u tekstu Odluka o načinu pružanja javne usluge), te pripadajući Opći uvjeti ugovora o korištenju javne usluge sakupljanja komunalnog otpada na području Općine Tovarnik
4. DON u postupku davanja koncesije koji je prethodio potpisivanju ovog ugovora o koncesiji, uključujući sve priloge, pojašnjenja i izmjene ukoliko ih je bilo,
5. ponuda oznake <navesti oznaku ponude> od dd.mm.2022. godine, koju je podnio koncesionar, uključujući sve priloge, dopune i pojašnjenja, koje je koncesionar možebitno dostavio davatelju koncesije u predmetnom postupku davanja koncesije,
6. <navesti taksativno ostale dokumente, koji su možebitno sastavni dio ovog ugovora>.
7. Ugovorne strane su suglasne da su dokumenti koji čine ovaj ugovor razumljivi, a u slučaju dvojbe, prednost se utvrđuje po važnosti pojedinog dokumenta prema gore navedenom redoslijedu.
8. Ugovorne strane su suglasne da se na sve što nije uređeno ovim ugovorom odnosno nekim od dokumenata iz stavka 1. ovog članka, primjenjuju odredba Zakona o gospodarenju otpadom, Zakona o koncesijama, ZJN 2016, te drugih primjenjivih zakonskih i podzakonskih odredbi, propisa i akata.

**Načelo savjesnosti i poštenja**

**Članak 21.**

1. Koncesionar jamči da nije počinio neku od sljedećih radnji, te se obvezuje da neće počiniti, niti će ikoja osoba koja djeluje u njegovo ime, uz njegovo znanje ili suglasnost, a vezano uz provedbu ovog ugovora o koncesiji, počiniti neku od sljedećih radnji, a to su:
2. nuđenje, davanje, primanje ili traženje bilo kakve neprimjerene koristi kojom bi utjecao na djelovanje osobe ovlaštene za zastupanje davatelja koncesije ili zaposlenika ili ovlaštenika ili drugog predstavnika davatelja koncesije ili trećih osoba, a u vezi sa predmetnim postupkom davanja koncesije odnosno provedbom ugovora zaključenog na temelju istog;
3. svako djelo kojim se neprimjereno utječe ili se nastoji utjecati na postupak davanja koncesije ili provedbu ovog ugovora na štetu davatelja koncesije, uključujući i tajni dogovor s drugim gospodarskim subjektima te uključujući i druge ponuditelje u predmetnom postupku davanja koncesije;
4. svako djelo kojim se neprimjereno utječe ili se nastoji utjecati na provedbu ovog ugovora o koncesiji, a na štetu davatelja koncesije.

(2) U tom smislu, ako je neki član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora koncesionara, voditelj projekta, dužnosnik ili predstavnik koncesionara na bilo koji način upoznat s nekim činjenicama, smatra se da je s time upoznat i koncesionar.

(3) Koncesionar se obvezuje da će obavijestiti davatelja koncesije ako sazna bilo kakvu informaciju ili činjenicu koja upućuje na mogućnost počinjenja bilo kojeg od djela navedenih u ovom članku ugovora.

**Poslovna tajna**

**Članak 22.**

1. Davatelj koncesije se obvezuje da neće otkriti podatke dobivene od koncesionara koje je isti na temelju zakona, drugog propisa ili općeg akta označio tajnom.
2. Ugovorne strane obvezuju se da će sve podatke tehničke i poslovne prirode, a do kojih imaju dostup tijekom izvršenja ove koncesije, uzajamno čuvati kao poslovnu tajnu.
3. Koncesionar prihvaća i daje svoju suglasnost da se svi podatkovni resursi informacijskog sustava i druge poslovne informacije davatelja koncesije koje nisu javno dostupne, a koje mu postanu dostupne tijekom izvršenja ove koncesije, tretiraju kao vlasništvo davatelja koncesije i povjerljivi podaci (poslovna tajna).
4. Koncesionar se obvezuje da povjerljive podatke iz prethodna dva stavka, neće bez odobrenja davatelja koncesije, priopćavati i učiniti dostupnima trećim stranama. Obveza čuvanja poslovne tajne pred trećim osobama odnosi se i vrijedi kako za vrijeme ispunjenja obveza definiranih ovim ugovorom tako i nakon prestanka važenja istog.
5. Ukoliko koncesionar trećoj osobi neovlašteno preda ili otkrije podatke koji predstavljaju poslovnu tajnu davatelja koncesije, u tom slučaju koncesionar odgovara za svaku štetu koja zbog toga nastane davatelju koncesije.
6. Koncesionar se obvezuje pružati javnu uslugu sukladno uvjetima ugovorenim ovim ugovorom, a podatke do kojih dođe tijekom provedbe ovog ugovora smije obrađivati samo u ugovorenu svrhu i na temelju naloga davatelja koncesije.

**Sukob interesa**

**Članak 23.**

1. Koncesionar se obvezuje poduzeti sve potrebne radnje i/ili mjere da spriječi ili prekine svaku situaciju koja bi mogla ugroziti nepristranost i objektivnost postupanja ugovornih strana.
2. Koncesionar se obvezuje bez odgode obavijestiti davatelja koncesije o svakoj opasnosti od nastanka sukoba interesa koja se pojavi tijekom izvršenja koncesije koja je predmet ovog ugovora te će poduzeti sve potrebne radnje i/ili mjere za sprečavanje ili okončanje bilo koje takve situacije koja može ugroziti nepristranost i objektivnost postupanja ugovornih strana pri provedbi ovog ugovora.
3. Davatelj koncesije zadržava pravo da provjeri i ocijeni jesu li poduzete radnje i/ili mjere koje je poduzeo koncesionar odgovarajuće i, ako je potrebno, može zatražiti i poduzimanje dodatnih radnji i/ili mjera.
4. Koncesionar se obvezuje bez odgode i bez utjecaja na ugovorne obveze te bez prava na bilo kakvu naknadu troška zamijeniti svakog člana svog osoblja koji bude izložen takvoj situaciji.
5. Ukoliko za vrijeme izvršavanja koncesije nastupi sukob interesa na strani koncesionara i/ili njegovih podugovaratelja i/ili drugih osoba za koje odgovara koncesionar, davatelj koncesije ima pravo raskinuti ovaj ugovor bez prava koncesionara na naknadu štete. Ukoliko se naknadno utvrdi da je takav sukob interesa postojao prilikom dodjele ove koncesije, odnosno i vrijeme donošenja odluke o dodjeli koncesije, sukladno odredbi iz članka 73. stavak 1. točka 10. Zakona o koncesijama, davatelj koncesije ima pravo na jednostrani raskid ugovora o koncesiji.

**Salvatorna klauzula**

**Članak 24.**

1. Ugovorne strane suglasne su da će u izvršavanju koncesije koja je predmet ovog ugovora, međusobno surađivati u dobroj vjeri.
2. Ako bi pojedine odredbe ovog ugovora ili nekog njegovog dodatka iz bilo kojeg razloga bile ili postale ništetne, pobojne ili na bilo koji drugi način nevaljane ili u slučaju pravne praznine u odredbama ugovora, to ne utječe na valjanost ostalih odredbi ovog ugovora, kao i svih njegovih dodataka ukoliko ih bude, niti na valjanost ugovora u cjelini. U takvom slučaju, nedopuštena ili inače nevaljana odredba automatski će se smatrati zamijenjenom dopuštenom odredbom koja odgovara poslovnoj svrsi nedopuštene ili inače nevaljane odredbe.

**Jezik ugovora i komunikacija**

**Članak 25.**

1. Jezik ugovora i svih njegovih dodataka, ukoliko ih bude, je hrvatski jezik i sva komunikacija između davatelja koncesije i koncesionara odvija se na hrvatskom jeziku, a ukoliko se radi o pismenoj komunikaciji upotrebljava se latinično pismo.
2. Komunikacija između ugovornih stranaka odvijat će se usmeno ili pismeno. Pismena komunikacija će se odvijati putem pošte (ili ovlaštenog pružatelja poštanskih usluga), telefona, telefaksa, elektroničke pošte ili osobne dostave pisanih dokumenata ili kombinacijom navedenih sredstava.
3. Svaki dogovor, obavijest, zahtjev, nalog, uputa, odobrenje, potvrda, pristanak ili odluka dani u usmenom obliku, koji su bitni za izvršenje ovog ugovora biti će potvrđeni pisanim putem u najkraćem mogućem roku.
4. Ugovorne strane su suglasne da svaki usmeni dogovor, obavijest, zahtjev, nalog, uputa, odobrenje, potvrda, pristanak ili odluka, ukoliko nisu potvrđeni pisanim putem, nemaju pravni učinak.
5. Ugovorne strane su suglasne da u slučaju kada ugovor predviđa davanje obavijesti, zahtjeva, pristanka, odobrenja, potvrde ili odluke, osim ako ovim ugovorom nije propisano drugačije, takva se obavijest, zahtjev, pristanak, odobrenje, potvrda ili odluka mora se izdati u pisanom obliku.

**Završne odredbe**

**Članak 26.**

1. Sva prava i obveze iz ovog ugovora vrijede i za pravne slijednike ugovornih strana.
2. Ovaj je Ugovor sastavljen i napisan u 5 (pet) istovjetnih primjeraka, od kojih svaki ima dokaznu snagu izvornika, od kojih davatelj koncesije zadržava 3 (tri) primjerka, a koncesionar zadržava 2 (dva) primjerka.
3. Ovaj ugovor stupa na snagu \_\_\_\_\_
4. Ugovorne strane prihvaćaju sva prava i obveze koje proizlaze iz ovog ugovora što potvrđuju potpisivanjem istog.

|  |  |  |
| --- | --- | --- |
| **Za koncesionara:** |  | **Za davatelja koncesije:** |
| <Naziv koncesionara> |  | OPĆINA TOVARNIK  |
|  |  |  |
|  |  |  |
| <Ime i prezime, funkcija ovlaštene osobe> |  | Općinski NačelnikAnđelko Dobročinac, dipling.  |
| Datum  |  | Datum |

KLASA:

URBROJ:

PONUĐENE CIJENE ZA ODVOZ OTPADA

**Broj zaprimljenih ponuda: 1**

**Nazivi ponuditelja prema redoslijedu zaprimanja iz Upisnika o zaprimanju ponuda koji je prilog ovog Zapisnika:**

1. **Eko- flor plus d.o.o., OIB 50730247993, Mokrice 180/c, 49243 Oroslavje**

 **Od koliko djelova se ponuda sastoji: 1**

**Podaci za kriterij za odabir najpovoljnije ponude - ekonomski najpovoljnija ponuda**

|  |  |  |  |
| --- | --- | --- | --- |
| Ponuditelj | Cijena bez pdv-a  | Pdv  | Cijena s pdv-om |
| Jedinična cijena (HRK) za pražnjenje MKO za volumen spremnika 60 litara za kategoriju korisnika **„kućanstvo“** i za udio korisnika 1 | 6,64 kn  | 0,86 kn  | 7,50 kn |
| Jedinična cijena (HRK) za pražnjenje MKO za volumen spremnika 120 litara **za sve kategorije korisnika** i za udio korisnika 1 | 10,18 kn | 1,32 kn  | 11,50 kn |
| Jedinična cijena (HRK) za pražnjenje MKO za volumen spremnika 240 litara **za sve kategorije korisnika** i za udio korisnika 1 | 15,93 kn  | 2,07 kn  | 18,00 kn  |
| Jedinična cijena (HRK) za pražnjenje MKO za volumen spremnika 1.100 litara za kategoriju korisnika „**nije kućanstvo“** i za udio korisnika 1 | 42,48 kn  | 5,52 kn  | 48,00 kn  |
| Jedinična cijena ( HRK) javne usluge kategorije korisnika **„kućanstvo“** - vrećica za MKO zapremine 120 L | 1,77 kn  | 0,23 kn  | 2,00 kn  |
| Naknada za koncesiju  | 7,5 % godišnje  |  |  |

1. Odabrati koja od ove dvije rečenice je primjenjiva. Ukoliko se ne radi o zajednici gospodarskih subjekata, preostale stavke ovog članka izbrisati zajedno sa ovim komentarom. [↑](#footnote-ref-1)
2. U slučaju većeg broja članova zajednice gospodarskih subjekata dodati potrebne retke s odgovarajućim podacima sukladno odabranoj ponudi. [↑](#footnote-ref-2)
3. Odabrati koja od ove dvije rečenice je primjenjiva, a neprimjenjivi dio teksta označenog plavom bojom izbrisati zajedno sa ovim komentarom. [↑](#footnote-ref-3)